**JEGYZŐKÖNYV**

**Tárgy:** a Balatonberényi Magyar Tenger Vizisport Egyesület közgyűlése

**Hely:** A Balatonberényi Polgármesteri Hivatal Tanácstermében, 8649 Balatonberény, Kossuth tér 1.

**Időpont:** 2015. augusztus 22.

A közgyűlésen megjelenteket a mellékelt jelenléti ív tartalmazza. (3 oldal).

**A közgyűlés levezető elnöke:** Dér Ferenc elnök

**2015. augusztus 22. 09:30**

A közgyűlés levezető elnöke megnyitja a közgyűlést és megállapítja, hogy a 159 tagból 38 megjelent, vagy meghatalmazással képviselteti magát, azonban a közgyűlés nem határozatképes, mivel csak abban az esetben lenne az, ha a tagoknak legalább a fele jelen van

**2015. augusztus 22 10:00**

A közgyűlés levezető elnöke megnyitja a megismételt közgyűlést és megállapítja, hogy az határozatképes a megjelentek számára tekintet nélkül, a 159 tagból 54 tag megjelent vagy meghatalmazással képviselteti magát.

A tagok megállapítják, hogy a közgyűlés megtartásának nincs akadálya, ahhoz a tagok egyhangúlag hozzájárulnak.

A közgyűlés egyhangú szavazás alapján megválasztotta:

**Jegyzőkönyvvezető:** Kerényi István

**2 fő jegyzőkönyv hitelesítő:** Lepp László és Novinszky József

**Szavazatszámláló elnök:** Fehér László

**2 fő tag:** Rádl Adrienn és Kátai Iván

A levezető elnök ismerteti a napirendet, mely a meghívóban meghirdetetthez képest sorrendiségben tér el az alábbiak szerint:

1. Elnöki köszöntő
2. 2014 évi terv elfogadása
3. 2015 évi terv eddigi teljesüléseiről tájékoztató
4. 2016 évi terv jóváhagyása
5. Etikai ügyek
6. Alapszabály jogszabályi változásokra tekintettel történő módosítása, döntés az egységes szerkezetű Alapszabály elfogadásáról
7. Tagfelvétel
8. Egyebek

Ezt követően a tagok 53 igen, 1 nem szavazattal elfogadják a közgyűlés napirendjeit.

1. **Elnöki köszöntő**

A levezető elnök köszönti a közgyűlésen megjelenteket és röviden beszámol a 2014 év fontosabb történéseiről és 1 perces néma felállásra kéri a megjelenteket a közelmúltban elhunyt két tagtársunkról:

Hermann Jánosról és

Dr. Peterka Attillánéról

1. **2014 évi terv beszámolója**, Szécsényi Szabolcs gazd. vez.

Kérdések a beszámolóhoz:

\*Sárdi Péter: vendéghelyekből származó árbevétel? pontos összeg, jelenleg nem áll rendelkezésre, 1 héten belül lesz válasz

\*Kovács Pál: móló felújítások? Két részletben, 2013-ban és 2014-ben történtek

\*Bölcz Lajos: mederkotrások, javasolja a hatásosabb, nagyobb markoló gép alkalmazását, mert 50cm merülésű vitorlásokhoz biztonsággal 65cm vízmélység kell.

Pénzügyi Ellenőrző Bizottság (PEB) elnökének Novák Péter Pál észrevételei:

\*a 2014. I. félévi teljesülések még az előző vezetés , míg a 2014 II. félévi már az új vezetés felelőssége

\*a 2014 évi 4 tagfelvétel közül, az első tag regisztrációs dij befizetése még 2013-ban történt, ezért a 2014 évi regisztrációs dij befizetések összege helyesen 800eFt. Ugyanakkor a 4. tag befizetése a 2014-es közgyűlés utáni időszakra esett, ezért a felvétele a 2015 évi közgyűlésre tolódott.

**1/2015.08.22.sz. Határozat**

**A közgyűlés egyhangúlag elfogadja az egyesület 2014 évi terv teljesüléséről szóló beszámolót és a PEB észrevételeit**

1. **A 2015 évi terv** időarányos teljesüléséről tájékoztatás

Dér Ferenc elnök:

\*kikötő fejlesztési terv, a mederkotrások csökkentése érdekében Kaszab Gábor vízépítő mérnökkel felvettük a kapcsolatot.

\*új kikötői számozási rendszer bevezetése (kikötőhelyek, számozott hajómatricák, elektronikus tagnyilvántartó rendszer és várólisták bevezetése

\*uj szeméttárolók

\*lagúna kotrása, hínárvágás a kikötőben

\*nyertes pályázat a parti „party” megrendezésére

\*Az egyesület anyagi helyzetének stabilizálásra és a kikötőfejlesztés lehetőségeinek megteremtésére a bevételi forrásokat növelni kell és további pályázatokra kell az egyesületnek pályázni.

Javaslat az emelésekre. Tagdíj: 5000.-Ft (változatlan), bérleti díj: csónakokra 17000.-Ft, vitorlás hajókra: 32000.-Ft, regisztrációs díj: 400000.-Ft.

PEB észrevételek:

\* Helyesli az elmúlt időszak gyakrabban tartott vetőségi üléseit, a problémák és feladatok hathatósabb megoldása érdekében

\* jelentősen javult a tagok befizetési kötelezettségeinek teljesülése, mindössze egy tagdíj befizetés történt határidőn túl.

Kérdések a beszámolókhoz:

Kovács Pál : Van-e üres , elfoglalható kikötőhely az új tagok számára?

Dér Ferenc elnök válasza: Nagyon sok elsődleges bérlő évek óta nem használja a kikötőhelyét. A kikötői bejárás során júliusban 50, augusztusban 25 üres helyet találtunk. Az új Alapszabályunk bevezetésével (3 éves türelmi idő) lehetőséget nyújt majd az újonnan felvett tagjaink kikötőhely igényeinek kielégítésére. A várólisták bevezetése pedig nemcsak jogilag, de etikailag is biztosítja majd a kikötőhelyek igazságos elosztását

**2/2015.08.22. sz. Határozat**

**A közgyűlés 48 igen, 4 nem és 2 tartózkodással elfogadta a 2015 évi tervről szóló tájékoztatót, a tervezett bérleti valamint a regisztrációs díjak előterjesztés szerinti emelését.**

3**. 2016 évi terv** jóváhagyása Szécsényi Szabolcs gazd .vezető

A 2016-os terv bevételi oldala mind az eddigi, mind a megemelt tag és regisztrációs díjra lett kiszámolva., melyek közül a megemelt tag és regisztrációs változatot a közgyűlés már a 2/2015.08.22. számú határozatában már elfogadta.

PEB nem fűzött észrevételeket a 2016-os tervhez

Hozzászólások:

\*Fréz János: a kikötő biztonságosabbá tétele érdekében a nyári 3 hónapra kikötőőri fizetett alkalmazottat kellene felvenni

\*Döme Péter: a kikötő bejáratához a kulcsos sorompó helyett villamos működtetésű, kártyás kapu önköltséges áron történő elkészítésére tett felajánlást.

Mindkét javaslatot a Vezetőség megvizsgálja.

**3/2015.08.22. Határozat**

**A közgyűlés a 2016-os tervet, a megemelt díjakkal egyhangúlag elfogadta.**

**4.Etikai ügyek:**

**Dér Ferenc elnök** tájékoztatta a közgyűlést a nyár folyamán lefolytatott kikötői ellenőrzések eredményeiről. Sok kisebb, nagyobb kikötőhely használattal kapcsolatos szabálysértést tárt fel. Két kirívó esetben, amikor is az elsődleges bérlők (Csiky J. és Dr. Peterka Attilláné) kikötőhelyén nem egyesületi tag vitorlása ill. csónakja állt, a vízi járművek eltávolítására is sor került. Az ügyeket a vezetőség kivizsgálásra az Etikai bizottságnak átadta.

**Magyar István etikai bizottság elnöke**: Beszámolt a vizsgálat eredményeiről, mely szerint szankciókat nem javasol ill. nem lehet alkalmazni, mivel nem tagokról van szó. Etikai kódex hiányában pedig a 2006 évi, jelenleg érvényes alapszabály előírásait lehet és kell alkalmazni. A Csiky J. esetében tagságról való lemondással, ill. Dr. Peterka Attiláné esetében a hagyatéki eljárás befejeződésével az ügyek megoldódnak.

Hozzászólások:

\*Cser Sándor: A Csiky ügyben személyesen érintett mivel jó barátról van szó, etikailag nem tartja helyesnek ezért a szavazás során tartózkodni fog.

\*Csiky J.. Úgy tudom, hogy a 2006 alapszabály szerint tag tagnak átadhatja kikötőhelyet, a vezetőség felé történő egyidejű bejelentéssel.

\*Egri Zoltán: A 2006-os, jelenleg érvényes alapszabály előírásait kell alkalmazni, még akkor is ha az „nem etikus”.

**4/2015.08.22. Határozat:**

**A közgyűlés az etikai bizottság beszámolóját, és mindkét esetre szóló javaslatát 54 igen, 0 nem és 2 tartózkodással elfogadta**

**5. Új Alapszabály elfogadása**

Dér Ferenc elnök: Az új Alapszabály kidolgozására az időközben megújított Ptk. és Egyesülési törvények, valamint a 2006-os Alapszabályunk aktualizálása miatt volt szükség. Az új Alapszabály hatálybalépése után ( még bírósági jóváhagyás is szükséges) válik lehetségessé az egyesületi SzMSz ill. Etikai kódex kidolgozása, melyeket valószínűleg a 2016-os közgyűlés fog majd jóváhagyni. A 2006 évi alapszabályhoz képesti változások a szövegben dőlt betűvel vannak szedve.

Módosító javaslatok a jelenlegi tervezethez:

5.1 A 14. oldal 4.4 szakasz Felmondás bekezdés módosítandó …*érdekmúlás esetén*… szöveggel. A javaslatot a közgyűlés megvitatta és 50 igen, 3 tartózkodás és 1 nem szavazattal elfogadta.

5.2 A 14.oldal 4.4 szakasz Felmondás bekezdésben *a …3 egymást követő évben…* szövegrész törlendő. A javaslatot a közgyűlés megvitatta és 0 igen 4 tartózkodás és 50 nem szavazattal elutasította.

5.3 A 7.oldal 2.1 szakasz t) bekezdése kiegészítendő *a közgyűlés utólagos jóváhagyásával* szöveggel.

5.4 A 12.oldalon **IV. *Tagság*** fejezetben *a tulajdonosi minőség* kiegészítendő …*és használati joggal* …szöveggel. A javaslatot a közgyűlés megvitatta és 34 igen,0 tartózkodással és 12 nem szavazattal elfogadta

**5/2015. 08.22. Határozat**

**A közgyülés az Alapszabályt az 5.1, 5.3 és 5.4 módosításokkal 44 igen, 0 nem és 2 tartózkodással elfogadta.**

**6. Tagfelvétel**

**6/2015.08.22. Határozat:**

**A közgyűlés Szmogora József, Szécsényi Lajos, Léránt Lajos és Kovács Gergely jelölteket, akik a regisztrációs díjakat igazoltan befizették egyhangú igen szavazással tagjai sorába felvette. Ezzel az Egyesület taglétszáma 159 ről 163 tagra nőtt.**

Ugyanakkor Bükkösi István és Adamovics Zsuzsa tagtársaink időközben beérkezett írásos lemondó nyilatkozatuk elfogadásával **a taglétszám 161-re csökkent.**

7**.Egyebek**

\* Kiss Ferenc vízi polgárőrség képviselője: Továbbra is mind a Polgárőrség, mind a Vizi Polgárőrség rendszeresen járőrözni fog a kikötőben a rend és vagyonbiztonság megőrzése érdekében.

\* Dér Ferenc elnök Vámos Csaba számára az egyesület érdekében végzett kimagasló munkájának (honlap kezelés, informatikai ügyek) elismeréseképpen Egyesületért… díjat adott át ajándékkosár kíséretében.

Ezek után megköszönte a közgyűlés munkáját és az ülést berekesztette.

K.m.f.

……………………………………………………… ………………………………………….

 Dér Ferenc Kerényi István

 Közgyülés elnöke Jegyzőkönyv vezető

……………………………………………………………..- ………………………………………………….

 Lepp László Novinszky József

jegyzőkönyv hitelesitő Jegyzőkönyv hitelesitő